ક્રિમીયા વિજય રશિયા મતદાનના દિવસે મનાવે તેના પડઘા યુક્રેનમાં પણ પડ્યા હતા. યુક્રેનમાં રહેલા રશિયન નાગરિકો મતદાન ના કરી શકે તેવી કોશિશ સરકારે કરી હતી. કિવમાં આવેલી રશિયન એમ્બેસીને ફરતે યુક્રેનની પોલીસ ગોઠવી દેવાઈ હતી. આ વખતની ચૂંટણીમાં ક્રિમીયા વિસ્તારમાં પણ રશિયાએ ચૂંટણીનું તંત્ર ગોઠવી દીધું છે. ક્રિમીયા અમારું છે એવા વિરોધ સાથે યુક્રેનની સરકારે ત્યાં ચૂંટણી યોજાય તેનો વિરોધ કર્યો હતો. આ બધા મુદ્દાને ચગાવીને સામ્યવાદ ખતમ થયા પછી પુતીન જ સૌથી મજબૂત નેતા છે અને રશિયાનો દબદબો કાયમ કરી શકે તેમ છે તેવો પ્રચાર થતો રહે છે.